text: Kø-kørsel får politi til at åbne ekstra spor på motorvej
  30 marts 2018 kl. 11.19
  Tæt trafik ved den dansk-tyske grænse får politiet til at åbne ekstra spor ind i landet.
  Der er tryk på den dansk-tyske grænse lige nu, og det har fået politiet til at åbne et ekstra spor ind i landet.
  - Det er noget, vi gør, når der er travlhed ved grænsen i forbindelse med for eksempel ferie og helligdage, siger Allan Dalager, vagthavende ved Udlændingekontrolafdelingen i Padborg til TV SYD.
  Allan Dalager, vagthavende, Udlændingekontrolafdelingen.: "Vi åbner ekstra spor, når der er travlhed ved grænsen i forbindelse med for eksempel ferie og helligdage."
  Ifølge Allan Dalager holder grænsevagterne øje med presset på grænsen, og åbner ekstra spor, hvis der er kø.
  - Men det hænder også, at bilister selv gør os opmærksomme på, at de har holdt i kø fra Scandinavian Park (indkøbscenter et par kilometer syd for grænsen), og så åbner vi også et ekstra spor ind i landet.
  Det er både danske bilister og tyske turister på vej ind i landet, der er årsag til travlheden lige nu.
  Det ekstra spor holdes åbent ind til videre.
  